"भीतर पूरे क्षेत्र की दीवारें तापवरोधक (इन्सुलेटेड) वस्तुओं से बनी है जिससे अंदर की ठंड बाहर ना जा सके और बाहर की गर्मी भीतर ना आ सके जैसा किसी रेफ्रिजरेटर मे होता है वैसा ही | एयर कंडीशनर की तरह से ही कई सारे ब्लास्ट कूलर रहते हैं जो अंदर का तापमान -1 से -3 डिग्री सेंटीग्रेड रखते हैं | ज़मीन पर पड़ी हुई मोटी बर्फ की परत के नीचे भी ग्लाइकॉल की ट्यूब रहती है जैसा पुराने रेफ्रिजरेटर के पीछे हुआ करता था और यह बर्फ का तापमान भी यथावत रखे हुए इसे ठोस अवस्था में रखता है | अब बात आती है बर्फ बनाने की जिसके कई तरीके हैं पर अधिक गहराई में ना जाते हुए, यह पानी और हवा के मिश्रण से तैयार होती है | केमिकल रहित शुद्ध पानी को ठंडे चिलर से गुज़रा जाता है फिर इस पानी को संपीडित वायु के साथ मिश्रित करते हैं जिससे छोटे छोटे हिमकणों का निर्माण होने लगता है जिसे न्यूक्लीयेशन कहते हैं | फिर इस मिश्रण को ठंडे वातावरण में नोज़ल के द्वारा प्रक्षेपित किया जाता है और ज़मीन पर आते आते यह पूरी तरह से बर्फ में बदल जाता है, समझ में आया " मैने मुस्कुराते हुए अपनी कथा समाप्त की |